CELEX: C2006/326/137
Language: sk
Date: 2006-12-30 00:00:00
Title: Vec T-310/06: Žaloba podaná 17. novembra 2006 – Maďarská republika/Komisia Európskych spoločenstiev

30.12.2006   
            
            
               SK
            
            
               Úradný vestník Európskej únie
            
            
               C 326/64
            
         Žaloba podaná 17. novembra 2006 – Maďarská republika/Komisia Európskych spoločenstiev
   (Vec T-310/06)
   (2006/C 326/137)
   Jazyk konania: maďarčina
   Účastníci konania
   
      Žalobkyňa: Maďarská republika (v zastúpení: J. Fazekas)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               vrátiť vec na nové konanie veľkej komore Súdu prvého stupňa v súlade s článkom 14 ods. 1 a článkom 51 ods. 1 jeho rokovacieho poriadku,
            
         
               —
            
            
               zrušiť nasledujúce ustanovenia nariadenia Komisie (ES) č. 1572/2006 z 18. októbra 2006, ktorým sa mení a dopĺňa nariadenie (ES) č. 824/2000, ktoré stanovuje postupy pri preberaní obilnín intervenčnými agentúrami a stanovuje metódy analýzy na určenie akosti obilnín:
               
                           —
                        
                        
                           v článku 1 ods. 1 písm. a): časť, ktorá sa týka kukurice,
                        
                     
                           —
                        
                        
                           v článku 1 ods. 3: časť ktorá sa týka kukurice v článku 9 písm. b), menená a doplnená základným nariadením,
                        
                     
                           —
                        
                        
                           v záhlaví „E“ v odseku 1 prílohy nariadenia relatívnu hodnotu kukurice a
                        
                     
                           —
                        
                        
                           v tabuľke III v odseku 2 prílohy, časť, ktorá sa týka prílohy,
                        
                     
         
               —
            
            
               zaviazať Komisiu Európskych spoločenstiev na náhradu trov konania.
            
         Žalobné dôvody a hlavné tvrdenia
   Žalobkyňa navrhuje čiastočné zrušenie článku 1 a prílohy nariadenia (ES) č. 1572/2006 (1) z dôvodu nezákonnosti.
   Svoju žalobu zakladá na týchto právnych bodoch:
   
               —
            
            
               tým, že v priebehu roka stanovila podmienku spočívajúcu vo váhe kukurice, Komisia porušila legitímnu dôveru výrobcov. Naviac tým, že nechala len veľmi krátke prechodné obdobie na prispôsobenie sa medzi uverejnením nariadenia a jeho uplatnením alebo tým, že nestanovila postupné uplatňovanie, Komisia porušila tiež zásady právnej istoty a primeranosti,
            
         
               —
            
            
               Komisia nemala právomoc stanoviť podmienku spočívajúcu v špecifickej váhe pre kukuricu,
            
         
               —
            
            
               ak by Komisia mala právomoc stanoviť spornú podmienku spočívajúcu v špecifickej váhe pre kukuricu, pre tento prípad žalobkyňa zastáva názor, že Komisia zneužila svoju právomoc, keďže pod zámienkou zmeny a doplnenia parametrov kvality pre intervenciu prakticky zmenila samotnú podstatu režimu intervencie pre kukuricu,
            
         
               —
            
            
               ak by Komisia mala právomoc stanoviť spornú podmienku spočívajúcu v špecifickej váhe pre kukuricu, potom sa dopustila zjavného nesprávneho posúdenia tým, že nezohľadnila, keď stanovila úroveň kritéria prispôsobeného priemernej kvalite kukurice, skutočnosť, že kukurica Spoločenstva je najmä určená ako krmivo zvieratám,
            
         
               —
            
            
               Komisia porušila povinnosť odôvodniť správne svoje akty v zmysle článku 253 ES,
            
         
               —
            
            
               Komisia porušila procesné pravidlá Výboru pre správu obilnín tým, že nedodržala lehoty nimi stanovené.
            
         
      (1)  Nariadenie Komisie (ES) č. 1572/2006 z 18. októbra 2006, ktorým sa mení a dopĺňa nariadenie (ES) č. 824/2000, ktoré stanovuje postupy pri preberaní obilnín intervenčnými agentúrami a stanovuje metódy analýzy na určenie akosti obilnín (Ú. v. ES L 290, s. 29).